На основу члана 27. став 10. Закона о јавној својини („Службени гласник РС'', број 72/11, 88/13, 105/14, 104/16-др. закон, 108/16 и 113/17), члана 32. Закона о локалној самоуправи („Службени гласник РС“, број 129/07, 83/14 - др. закон и 101/16- др. закон) и чл. 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник града Врања“, број 11/13, 5/17 и 14/17), Скупштина општине Владичин Хан на седници одржаној дана 17.05.2018. године, донела је

**О Д Л У К У**

**О ИЗМЕНИ И ДОПУНИ ОДЛУКЕ**

**О РАСПОЛАГАЊУ ПОКРЕТНИМ СТВАРИМА КОЈЕ СУ ЈАВНА СВОЈИНА ОПШТИНЕ ВЛАДИЧИН ХАН**

**Члан 1**

У Одлуци о располагању покретним стварима које су јавна својина Општине Владичин Хан („Службени гласник града Врања“, број 24/14), члан 6. мења се и гласи:

„Општинско веће доноси одлуку о формирању Комисије која спроводи поступак располагања покретним стварима.

Начин рада Комисије из претходног става ближе се уређује Законом и подзаконским актима које регулишу ову област“

**Члан 2**

После члана 8. додаје се члан 8а који гласи:

„За све што није регулисано овом Одлуком, примењиваће се одредбе Закона и подзаконских аката“.

**Члан 3**

Ова одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-73/5/18-I**

**П Р Е Д С Е Д Н И Ц А,**

**Данијела Поповић**